Tähkäpuisto

Tähkäpuisto () on yksi Turun puistoista. Se sijaitsee Luolavuoren kaupunginosassa Uudenmaantien varrella lähellä Turun hautausmaata. Puiston pinta-ala on 7,7 hehtaaria. Pinta-alasta noin puolet on rakennettua puistoa.

Puistossa on muiden istutusten lisäksi Suomen suurin historiallisten ruusujen ruusutarha, Rosarium. Rosariumissa kasvaa noin 1600 yksittäistä pensasruusua. Eri lajikkeita tarhassa on noin 400, joista osa on hyvin harvinaisia.

Historia
Tähkäpuiston historia ulottuu 1530-luvulle, jolloin Kustaa Vaasa määräsi alueen Turun porvarien nautinta-alueeksi. Alueella toimi vuoteen 1968 puutarhakoulu, jonka toiminnan loputtua alue jäi joutomaaksi. Nykyinen puisto otettiin käyttöön vuonna 1982.

Aiheesta muualla

Tietoa puistosta Turun kaupungin sivuilla

Turun puistot
Ruusutarhat
Luolavuori